La Cabaña d'Andres : Prau dientro del Cuéranu 1 de Cuetu Horadáu. Inguanzo.  La Cabeza Cogollu (~ El Picoretu) : Prau cerca de Los Colladinos. Berodia.  La Cabeza la Gorgucina : N'El Puertu d'Inguanzo, dando vista yá a Cain.  La Cabeza la Portiella : Terrén cerca de La Bolera la Portiella, na raya de Peruyal d'Arriba. Berodia.  La Cabeza las Teyeras : Una morra 6 que se llevanta encima de Muniós, en La Vega las Cuerres. Fai de llinde ente les tierres d'Inguanzo y de Berodia.  La Cabeza las Vacas : Monte p'arriba de La Cabeza la Portiella. Dende El Colláu la Portiella hasta equí hai una xubida per onde nun ye nada fácil meter el ganáu. Berodia.  La Cabeza Llerosos : El monte más altu que s'avista dende los pueblos d'Inguanzo y de Berodia.  La Cabeza'l Sellón : Pa la zona de Beliembre, el llugar onde empieza, pela parte riba, la rastra que dicen que dexó un cuélebre fantásticu al restillase per allí. Inguanzo.  El Cable : Terrén de monte onde paraben les calderes del cable d'una mina antigua, ente El Puente la Baragaña y Pomá de Bodín. Inguanzo.  El Cabreru : Terrén cerca de La Ceposa, na ería de Cogollu. Berodia.  Cacabiellu : Llugar con terrén de bona calidá, pendiente y con dalgún llanu, cerca d'El Pedrosu y d'El Táranu. Inguanzo.  Los Cados : Una zona de monte p'arriba de H.uambráu, n'El Puertu. Berodia.  El Cadu : Prau con xerres alredor d'elli cerca de Sollambres. Berodia.  Las Cargüezas (~ Las Cagüerzas) : Terrén de llau L'Esnavayu. Inguanzo.  La Cal : Una faza cerca de la de Sucadapán y que llega hasta onde ta la ilesia del pueblu de Berodia.  El Calabazal :Una faza cerca de la de La Nozalera, dientro de La Cortina. Berodia.  Calabres : Zona de praos ente El Ríu y El Burriellu, na rodiada d'Inguanzo.  La Caleya'l Cogollu : Caleya que pasa pela zona d'El Cogollu, xuntándose con la Caleya l'Alisar en La Llosa la Cruz. Berodia.  La Caleya la Huentona : Caleya que separa les eríes de Miyares pela mano baxo y El Cogollu pela mano riba. Berodia.  La Caleya l'Alisar : Caleya que pasa arrimada a Cogollu. Berodia.  La Caleya los Campos : Cachu de caleya que ye continuación de La Caleya'l Cogollu cuando pasa pel monte na zona Los Campos. Berodia.  La Caleya Pandu : Caleya que diba dende'l pueblu d'Inguanzo contra Pandu, no cimero de La Ería. Agora ya nun s'usa porque fixeron una pista que xube pela mesma ería.  La Caleya Uncedu : Caleya que separta La Ería Grande, per baxo, de Perahiendi, per riba. Sal a Uncedu. Berodia.  El Caleyón : Barriu del pueblu de Berodia, cerca del d'El Peral. Ye un caleyón con cases a los dos llaos.  El Caleyón de los Cuernos : Sitiu estrenchu en La Canal, cerca de La Veguca Rubia na zona d'El Puertu. Inguanzo.  El Caleyón de Pelamoru : Camín que sal na carretera, pa baxo un poco de La Baragaña, y va pa contra Cuetu Horadáu. Inguanzo.  Caleyu : Terrén cerca de Sordía no fondero d'El Cuetu Llobedu. Inguanzo.  El Caleyu : Terrén llano cerca d'El Ceñal, en la Ería Grande. Berodia.  La Calzada : Sitiu que s'atopa pasando de La Maneda a Dobros. Ye un camín pel que pasen les vaques. Inguanzo.  La Calle : Barriu de Berodia formáu por una calle daqué pendiente coles cases a los dos llaos. Ta percima del de La Bolera.  La Calle la Paz : Calle que lleva esti nome dende nun hai munchos años  (puesto por un vecín) . Ta p'arriba del barriu de La Calle, en Berodia.  El Camín de Cuetu Horadáu : Camín que pasa pela zona de Cuetu Horadáu, ente los praos de Los Prietos perriba y La Granxa perbaxo. Inguanzo.  El Camín de la Cuesta : Camín que va a Las Rozas, na parte que pasa per La Cuesta. Inguanzo.  El Camín de la Cueva'l Bosque : Camín que va pa La Cueva'l Bosque. Inguanzo.  El Camín de la Mina : Ún de los pasos qu'hai pa llevar ganáu hacia El Puertu. La mina a la que fai referencia yera de manganesu y diba, polo que dicen, dende Cares hasta Cuadonga. Inguanzo.  El Camín de las Rozas : Camín que va en travesera per La Ería. Según per onde pasa llámenlu de distinta manera. Inguanzo.  El Camín de Llavanderu : Antiguu camín pel que se diba d'Inguanzo a Carreña. Inguanzo.  El Camín de Pedru Moru : Camín en términos d'Inguanzo.  La Campa : Prau con cachos llanos y pindios na ería de Miyares, p'arriba de La Riega y de La Vagúa. Berodia.  La Campera Sanllagu : Campera na parte cimera d'Ostandi, dientro de la vecina parroquia de Poo, aunque cerca de la llinde cola fastera d'Inguanzo.  La Campera Tiva : Debaxo de La Peña la Carta y encima d'El Monte Acebedu. Berodia.  Las Camperas : Terrén ente El Sedu y Ternás. Llenda perriba con El Colláu Sedu. Inguanzo.  Campiñuelo (~ Pampiñuelo) : Terrén pa riba de L'Obispo, na parte alta del cuéranu 1 de Corcedu. Inguanzo.  Campiyón : Terreno encima de Carraceda, con una peña y una valleya que la anda'l ganáu con dificultá. Inguanzo.  La Campona : 1. Un prau dientro de La Prida. Inguanzo. 2.  Prau en Los Praos del Monte. Berodia.  Los Campos : 1. Prau encima d'Uncedu, arrimáu contra'l pastu. Berodia. 2.  Praos na zona de Cabeza Cogollu. Berodia.  Los Campos de la Mina : Pedazos de terrén llano, na zona de La Peña Dobros. Debaxo d'ellos había manganesu y al sacar el mineral quedaron bastante estrozaos, con unos hogos bien grandes.  Los campos de Texa : La parte cimera de Texa, na raya con la Peña. Nun ye del too llano y ta de verde. Inguanzo.  El Campu : Barriu del pueblu de Berodia, a la izquierda visto de baxo,  entre la Bolera y La Riega.  El Campo Dios : Una vega pequeña p'arriba d'Umones, nel monte. Inguanzo.  El Campu (~ El Campu l'Españal) : Barriu del pueblu d'Inguanzo, a la parte riba del de L'Oscuru.  El Campu la Concha : Zona de terrén poco pendiente, en La Concha. Aquí había una casa grande, llevantada probablemente cuando se buscaba'l mineral. Tiempu depués, la xente fue desfaciéndola pa construir y iguar cabañes col material sacao d'ella. Inguanzo.  Campu la Conche : Cerca de Tomavientos, en términos de Berodia.  El Campu la Iglesia : Barriu del pueblu d'Inguanzo.  El Campu los Prunos : Pa la zona de L'Asomu.  Campulluengu : Cuéranu 1 con praos, a la derecha según baxa l'agua, d'El Ríu, cerca de La H.orcada. L'Otru Lau. Inguanzo.  Campumarina : Praos al delláu d'El Milán. Inguanzo.  Campurredondu : Encima de Novales, na raya con Berodia. Inguanzo.  La Canal (~ Las Canales) : Conxuntu de praos, col terrén formando canales o vallinos, dientro de La Ería de la Hoz. Berodia.  La Canal : La canal que s'alcuentra, xubiendo, depués de pasar Ternás. Inguanzo.  La Canal de los Lluengos : Canal que va dende La Vega Espinas, per baxo, hasta Tomavientos. Berodia.  El Canal de los Tollos : Canal cerca de La Mata. Berodia.  La Canal de Llobedu : Canal na parte baxa d'El Cuetu Llobedu.  La Canal de Pamentosu : Canal cerca d'El Colláu de Pamentosu que baxa hasta El Cares. Queda fuera del terrén de la parroquia.  La Canal de Pandal : Canal cerca de Cedres. Berodia.  Canalón : Terrén con forma de canal grande, cerca d'El Tusiellu, na ería de Los Praos del Monte. Berodia.  Cananda : Ente La Maneda, per riba, y La Vega Dobros per baxo, na llinde ente les parroquies de Berodia y Poo. Nun ye vega 7, aunque antes había aquí tres o cuatro cabañes a les que diben los pastores pel branu col ganáu.  Cantiellu (~ El Cantiellu) : Terrén a la derecha, visto dende'l pueblu d'Inguanzo, de Tresombos, p'arriba de La Güelga, no cimero la costana. Hai montes y praos. Inguanzo.  El Cantiellu la Muda : Terrén ente La Vega Resecu y Covielles.  El Cantu Dobros : Cantu pa la parte Dobros. Inguanzo.  Los Cañamales : Faza de La Cortina. Berodia.  La Capilla'l Sedu : Terrén con unos covachos onde termina'l camín d'El Sedu, diendo pa El Puertu. Inguanzo.  Carmameña : Nome col que dellos de los vecinos llamen a Camarmeña, pueblu de la parroquia de Bulnes.  Carmela : Terrén cerca d'El Bosque Prietu, na ería de Los Praos del Monte. Berodia.  Carraceda (~ Carreceda) : Canal debaxo de Campiyón y cerca de Ternás. Tien llinde con Praón, na vertiente de Poncebos (Bulnes).  La Carrada : Barriu del pueblu d'Inguanzo, a la izquierda visto de baxo, del de La Pipa.  La Carrera: 1. Camín que va, per La Ería, dende'l pueblu pa contra Miyares. Inguanzo. 2. Parte del terrén per onde pasa'l camín. Inguanzo.  La Carretera General (~ La Carretera l'Estáu) : Carretera que pasa pelos pueblos de H.ortigueru y de Carreña.  La Carretera Umones : Carretera que pasa per Umones y allégase hasta onde acaba la de Poncebos, fuera de la parroquia. Puen pasar per ella los tractores.  El Carril : Terrén saliendo del pueblu d'Inguanzo, no fondero del Cuéranu 1 d'Adeñes.  La Casa Acuerdu : Local que tienen los vecinos, en pueblu d'Inguanzo, onde La Bolera, pa facer xunta y tratar los asuntos de la comunidá.  La Casa Diaya : Prau onde hubo una casa 8, cerca de Habariegu, na ería de Los Praos del Monte. Berodia.  La Casa Minguina : Casa p'abaxo de La Lloseta y p'arriba de La Palanca. Inguanzo.  La Casa Vieya : Invernales con casas 8 pa contra La Güelga. Inguanzo.  Casar de Cogollu : Terrén onde acaba la ería de Cogollu, cerca de La Llana Cogollu. Berodia.  Los Casares : Pieza con una casa 8 dientro de la ería de Remuedu. Berodia.  Cascayu : Cachu pequeñu de terrén delantre de la cuadra La Granxa, fuera del prau. Hai un bebederu pal ganáu onde pinga l'agua de La Huente'l Cascayu. Inguanzo.  La Castañal : Praos cerca de Castañedas y debaxo d'El Prau Pozu. Inguanzo.  La Castañal (~ La Castañar) : Prau apegáu a El Doblu, dientro de La Ería Grande. Berodia.  Castañedas : Mates debaxo de Los Bih.orcos y a la izquierda, visto de baxo, de La Castañal. Inguanzo.  El Castru : Una de les partes del pueblu d'Inguanzo, hacia lo cimero.  La Caxiga : Barriu del pueblu d'Inguanzo, onde acaba la carretera que vien de Carreña. Enantes había aquí una caxiga mui grande.  Caxiga Cortada : Prau nel cuéranu 1 de Campulluengu. Inguanzo.  Caxigón : Ería en términos de Berodia.  El Caxigu : Terrén pa'baxo de La Cotera, na ería de Los Praos del Monte.  Cebos : Terrén cerca de La Carrera, dientro La Ería y a la derecha, visto de frente, de Los Recuestos. Inguanzo.  Cedres : Mayada p'arriba d'El Valle l'Ardina, cerca de Huambráu. Berodia.  Celoriu : Terrén debaxo de Campurredondu y a la mano riba d'El Camín de la Cueva'l Bosque. Inguanzo.  El Cementeriu (~ El Cimenteriu) : Cementeriu del pueblu d'Inguanzo, a la mano riba de Valleyu, nel cuéranu 1 d'Adeñes.  El Cementeriu : Cementeriu del pueblu de Berodia, cerca d'El Valle, n'El Pueblu Bahu.  El Ceñal : Terrén llano cerca de Mascayu, en La Ería Grande. Berodia.  La Ceposa : Prau xunto a Poliar, a la mano riba de La Caleya la Huentona, na ería de Cogollu. Berodia.  La Cerezal : Prau en Los Prados del Monte. Berodia.  La Cerezalona : Barriu del pueblu de Berodia, debaxo del d'El Peral.  El Cerredu : Zona cerca d'El Paré la Gotera. El Puertu. Berodia.  Codía : Castañeos p'abaxo de La Güerta Marepaulo, abaxo del pueblu d'Inguanzo.  Cogollu (~ El Cogollu) : Ería encima de la de Miyares, de la que la separa La Caleya la H.uentona. Berodia.  La Cogota : Llomba que fai de raya cola parroquia de Poo, perriba de Campulluengu. Ta de monte. Inguanzo.  El Colladín del Vidriu : Colladín p'arriba de La Concha las Peyas, siguiendo'l camín que xube dende La Vega Ternás hasta Beceña. El Puertu. Inguanzo.  Los Colladinos : Prau qu'arrima a la ería de Los Bosques. Berodia.  Los Collaos : Terrén p'arriba de Beceña y de Los Hogos del Agua. El Puertu. Inguanzo.  Colláu : 1. Colláu detrás del repetidor, voltiando la zona de Cuetu Horadáu. Anque yá mira pa Carreña, pertenez a xente d'Inguanzo. 2. Terrén cerca d'El Prindal, na raya con Berodia, Inguanzo.  El Colláu : Colláu p'arriba d'El Valle Beceña, cerca yá de la vega de Beceña. El Puertu. Inguanzo.  El Colláu Carraceda : Colláu no cimero Carraceda. El Puertu. Inguanzo.  Colláu Cerredu (~ El Colláu Cerredu) : Colláu depués d'El Paré la Gotera.  Colláu Covielles : Colláu pa la zona d'esti nome. El Puertu. Inguanzo.  El Colláu Diaya : Colláu cerca de la H.uente Diaya, na ería de Los Prados del Monte. Berodia.  El Colláu Hosticuernu : Colláu na parte cimera d'El Valle Hosticuernu. Pa la parte de Beceña yá nun ye valle, ye una fastera de peña per onde ye dificil andar. Berodia.  El Colláu la Cruz : Terrén dientro La Vega Ternás. Inguanzo.  El Colláu la Hoz : Finca cerca la Huentina, en La Ería de la Hoz. Berodia.  El Colláu la Maneda : En la Maneda, cerca de Ternás. Ye terrén de Poo.  El Colláu la Portiella : Colláu onde acaba'l valle de La Portiella, na dixebra cola fastera d'Inguanzo. Berodia.  El Colláu la Prida : Colláu p'arriba de La Vega Beceña. El puertu. Inguanzo.  Colláu l'Ablanu (~ El Colláu l'Ablanu) : Colláu na parte riba d'El Terenal, onde tamién acaba Texa. Inguanzo.  El Colláu l'Ardina : Colláu ente Pandal y Posadoriu. Berodia.  Colláu Muniós (~ El Colláu Muniós) : Un Colláu pa la parte de Muniós, apegáu a La Cotera Muniós y qu'axunta les fasteres de Berodia y d'Inguanzo. Pa la parte Inguanzo ta La Vega Ternás. El Puertu. Berodia.  Colláu Pamentosu : Colláu que s'atopa diendo de Beceña pa contra Llerosos. Ta apegando colos terrenos de la vecina parroquia de Prau pela parte de La Molina. El Puertu. Inguanzo.  El Colláu Pandal : Colláu cerca de Cedres. Berodia.  Colláu Sangreru (~ El Colláu Sangreru) : Colláu que s'alcuentra depués de Colláu Cerredu, xubiendo. El Puertu. Berodia.  El Colláu Sedu : Colláu enriba de Las Camperas. Inguanzo.  El Colláu Sordía : Colláu no cimero de La Ería. Inguanzo.  El Colláu Timón : Colláu ente La Llende y Resecu. Berodia.  El Colláu Remuedu (~ El Colláu'l Remuedu) : Sitiu en medio de la ería de Remuedu. Berodia.  La Concha : Terreno que s'alcuentra al salir de Ternás, p'arriba. Nun ye de mala calidá.  La Concha Besaculos : Terrén en La Canal, cerca d'El Caleyón de los Cuernos. El Puertu. Inguanzo.  La Concha las Peyas : Terrén p'arriba de Los Cuevos del Vidriu, na zona de La Canal. El Puertu. Inguanzo.  Las Conchas : Terrén cerca d'El Colláu l'Ablanu. Inguanzo.  La Conche : Zona de terrenu pedregoso y malo debaxo del pueblu de Berodia, con dalgún prau ente ello. Pasaba per aquí l'antiguu camín que xubía al pueblu. Agora pasa la carretera.  La Conche los Güevos : Una conche 9 n'el Puertu, onde cunten qu'una vez un paisanu rompió tolos güevos que llevaba.  La Conche tres Xerra : Concha a la mano tras de la Xerra, visto dende'l pueblu de Berodia. Berodia.  Las Conches de Timón : Terrenos ente La Llende y Resecu. Berodia.  La Congostura : Fonte que surde p'arriba de la del Duernu, n'el Valle Beceña. El Puertu. Inguanzo.  Corcedu : Un cuéranu 1 a la derecha, según baxa l'agua, d'El Ríu, na zona conocida como L'Otru Lau. Inguanzo.  Corcedu d'Abahu : Lo fondero de Corcedu. Inguanzo.  Corcedu d'Arriba (~ El Corcedu d'Arriba) : Lo cimero de Corcedu. Inguanzo.  El Corciáu : Cachu de monte de madera, cerca d'El Doblu y La Castañal, en La Ería Grande. Berodia.  Córdoba : Vega con un paré 10 grande, un poco p'arriba de La Vega Beceña. Ye bastante pedregaloso, con dalguna qu'otra camperina y les vaques avecen a sestiar ellí cuando fai muncha calor. Inguanzo.  Las Coronas : Lo cimero del terrén de La Cuesta, na llinde cola parroquia de Poo. Ye un picu de color escuro ensin peña. Dende El Buriellu apaez per detrás de La Peña como si fuere una corona.  El Corral : Una de les partes del pueblu d'Inguanzo, onde se topaba'l corral onde metíen les vaques que se prindaben. Ta percima del barriu L'Ablanera. Inguanzo.  El Corral de Corrué : Una construcción a manera de corra que s'alcuentra na zona de Corrué.  Los Corredores : Barriu del pueblu d'Inguanzo, al llau de La Regoria.  El Corrillu 11 : Barriu del pueblu d'Inguanzo.  Corriscada : En Semuñón. Berodia.  Corrué : Terrén debaxo de La Cabeza Llerosos, pa contra la derecha visto dende'l pueblu d'Inguanzo.  Cortegueros : Terrén p'abaxo d'El Colláu Sordía, dientro de La Ería. Inguanzo.  La Cortina : 1. Praos y tierra ente Tresalfonso y El Buriellu, en pueblu d'Inguanzo. 2. Ería del pueblu de Berodia, cerca de les viviendes, a la mano baxo de la carretera y a la derecha del Valle visto d'arriba. Ye too tierra que se semó años atrás.  La Cotera : Praos cerca de Fresnedal, na ería de Los Praos del Monte. Ye una cotera que da vista, per ún de los lladrales, a una riega. En Berodia.  La Cotera Grandelluenga : Cotera na llinde ente les parroquies de Berodia y Prau, pela parte de La Molina.  Cotera Llerosos : Cotera 12 na xerra de Llerosos. Berodia.  La Cotera Muniós : Un coteru 12 de piedra na parte de Muniós. El puertu. Berodia.  La Cotera (~ La Cotera Perahiende) : Prau na ería de Perahiendi. Berodia.  La Cotera Quemada : Ente Campu la Conche y Semuñon, en términos de Berodia.  El Coterín : Na zona de Trexerra, cerca de La Hayona. Parten ente El Coterín d'Abahu, el del Mediu y el d'Arriba.  El Coterín de la Hormiga : Coteru 12 ente La Llampaza y La Peña, debaxo de La Cuesta la Surbial. Inguanzo.  El Coterín de las Meloneras : Coteru 12 ente la Llampaza y La Peña, debaxo de La Cuesta la Surbial. Inguanzo.  El Coterón de Susu : Coteru 12 pa la zona d'El Susu. Inguanzo.  Los Coteros : Terrén cuesto p'arriba de Los Gavilanes, con vertiente pa los dos llaos. El Puertu. Berodia.  La Cotiesa : Una morra 6 de sierra con dellos coteros 12. Berodia.  Covayos : Praos cerca de Rotellu y de La Llosu Pandu, con parés 10 que semeyen cueves pequeñes. La Ería. Inguanzo.  Covielles : Parés 10 onde beben les vaques cerca de Las Quebradas. El Puertu. Inguanzo.  El Cruciu : Prau ente árboles cerca de Novalos, na raya con Berodia. Inguanzo.  La Cruz : Prau qu'arrima a la caleya de La Cruz, na ería de Perahiendi. Berodia.  La Cruz de las Carreteras : Un cruz onde s'axunten La Carretera Umones y otra que xube de Llanezas. Inguanzo.  El Cu bahu la Güelga : La parte baxa de la zona de La Güelga. Inguanzo.  El Cu bahu la Palanca : La parte baxa de La Palanca, en términos d'Inguanzo.  El Cu bahu'l Balagar : La parte fondera del cuéranu 1 d'El Balagar. Inguanzo.  El Cu riba la Güelga : La parte cimera de la zona de La Güelga. Inguanzo.  El Cu riba la Palanca : Lo cimero de La Palanca. Inguanzo.  El Cu riba'l Balagar : Lo cimero del cuéranu 1 d'El Balagar. Inguanzo.  Los Cuadros : Terrenos pa la zona de Ternás. Inguanzo.  El Cubezu : terrén ente El Prau Umones y La Cuesta los Tazones. Inguanzo.  La Cuécora : Una casa, al pie de la carretera que xube pa Berodia, cerca de La Vuelta'l Fraile. Berodia.  El Cuélebre : Terrén p'abaxo de La Palanca, na raya col ríu. Inguanzo.  La Cuesta : Terrén enriba Los Recuestos. Inguanzo.  La Cuesta la Llampaza : Ver La Llampaza.  La Cuesta la Surbial : Cuesta que se topa, visto dende'l pueblu d'Inguanzo, a la derecha d'Umones, ente esto y Las Traviesas, a la parte riba de Los Bihorcos. Hai una fonte.  La Cuesta'l Cantu : Sitiu pendiente arriba de Zaniellu, cerca de La Rozada. Inguanzo.  Cuestas Sagradas (~ Las Cuestas Sagradas) : Terrén na zona de Camarmeña, dientro de la parroquia de Bulnes.  Los Cuetos : Cuetos na parte de Ternás. Inguanzo.  Los Cuetos Pardos : Cuetos na falda de La Peña los Horcaos. De llueñe vense de color escuro. Inguanzo.  Cuetu Horadáu (~ Cuetu Hueradáu ~ Cuetu Heradáu) : Cuéranu 1 a la derecha de Beliembre y pa riba d'El Milán, visto de frente, na costanera de la parte derecha d'El Ríu. Inguanzo.  El Cuetu Horáu : Ún de los dos sitios pelos que se pasaba col ganáu camín d'El Puertu dende Inguanzo. L'otru pasu yera'l de La Mina.  El Cuetu la Hayona : Cuetu cerca de Los Cados, na zona de Trexerra. Berodia.  El Cuetu la Piniella : Cuetu caliar cerca del Cuetu los Fresnos, contra'l pueblu d'Inguanzo.  Cuetu l'Ardina (~ El Cuetu l'Ardina) : Cuetu cerca d'El Colláu l'Ardina. Berodia.  Cuetu los Fresnos : 1. Monte con fresnos, na zona de Pierdón. Berodia. 2. Terrén pa riba del monte de Los Bihorcos, cerca de Las Traviesas. Inguanzo.  El Cuetu Llobedu : Mogotón de peña caliar que se llevanta ente El Resecu y El Ríu Burdiu.  El Cuetu Pierdón : Cuetu pa la parte de Pierdón. Berodia.  El Cuetu Timón : Cuetu na zona d'El Timón, encima de L'Espinu. Berodia.  La Cueva Antuña : Covachu que se topa diendo de La Mina, contra arriba. Inguanzo.  La Cueva Beliembre : Cueva pa Beliembre. Inguanzo.  La cueva de Covisondi : Cueva contra Beceña, de la que baxes Salláu. Inguanzo.  La Cueva del Burdiu (~ La Cueva'l Burdiu) : Cueva na zona d'El Burdiu. Queda enfrente de la zona de Puertas que llamen Las Estazadas. Crecen nozales na rodiada y nesta cueva guardábense les oveyes y les cabres.  La Cueva la Portiella : Cueva p'arriba de La Cabeza la Portiella. Berodia.  La Cueva las Arcas : Cueva p'abaxo del pueblu d'Inguanzo, onde La Huente Valleyu, u sal El Camín del Llavanderu, en la carretera. Polo grande que ye pue metese nella'l ganáu.  La Cueva'l Beyu : Cueva na vega d'El Beyu. Según dicen, comunícase con La Cueva'l Bosque. Inguanzo.  La Cueva'l Bosque : Terrén de peña nel cantu izquierdo del cuéranu 1 d'Adeñes, según el baxar del agua. Hai una cueva con pintures rupestres. Vien a ser ún de los cabos del cordal d'El Táranu.  La Cueva Tiesara : Cueva muy profunda n'el puertu. Berodia.  Las Cuevas de la Zamploña : Cueves en La Zamploña, dientro de Las Garmas d'Acá. Berodia.  Los Cuevos del Vidriu : Cuevines pa la zona de La Canal. El Puertu. Inguanzo.  El Cumbrial : Una ren que xunta les fasteres de los dos pueblos. El Puertu. Inguanzo.